Temeljem članka 95. Zakona o komunalnom gospodarstvu(„Narodne novine“, broj 68/18, 110/18, 32/20, 145/24) i članka 29. Statuta Općine Murter-Kornati („Službeni glasnik Općine Murter-Kornati“, broj 2/21, 10/25, 14/26) Općinsko vijeće Općine Murter-Kornati na _ sjednici od --------- godine, donosi

ODLUKU
o izmjenama i dopunama Odluke o komunalnoj naknadi

Članak 1.
U Odluci o komunalnoj naknadi („Službeni glasnik Općine Murter-Kornati“, broj 1/19, 4/19,3/20) u članku 7. stavku 1. riječi „Jedinstveni upravni odjel Općine“ zamjenjuje se riječima „nadležno upravno tijelo Općine“.
Članak 2.
U članku 10. stavku 1. točka 5. mijenja se i glasi:
„5. poslovni prostori koji služe za djelatnosti koje nisu proizvodne
    5.1. restorani i barovi …………………………………………………………….……. 5,00
    5.2. trgovine, pekare, cvjećarnice, diskonti, suvenirnice i sl. ……………………….… 8,00
    5.3. hoteli, odmarališta, moteli, pansioni, kampovi, autokampovi ……………………. 3,00
    5.4. djelatnosti financijskog poslovanja, prodaja nekretnina, 
           iznajmljivanja i poslovnih usluga ………………………………………………… 5,00
    5.5. pošta i telekomunikacija ……………………………….......................................... 8,00
    5.6. javne uprave, obrane, pravosuđa, obveznog socijalnog osiguranja
           te zdravstva …………………………………………………………………..…… 3,50
    5.7. kulture, sporta i rekreacije …………………………………………………….….. 3,50
    5.8. ostale uslužne djelatnosti …………………………………………………………. 5,00
    5.9. usluge parkiranja ………………………………………………………………….. 2,00
    5.10. pružanje usluga suhe marine, odlagalište plovnih objekata i sl. …………..…….. 2,00“

Članak 3.
U članku 12. stavak 1. mijenja se i glasi:
„Za hotele, turistička naselja i kampove, visina godišnje komunalne naknade ne može biti veća od 1,5% ukupnog godišnjeg prihoda iz prethodne godine, ostvarenog u pojedinom hotelu, turističkom naselju i kampovima koji se nalaze na području Općine Murter-Kornati.“
Članak 4.
U članku 13. dodaje se stavak 3. koji glasi:
„Na dospjeli iznos neplaćene komunalne naknade obveznik komunalne naknade plaća zateznu kamatu po stopi određenoj pozitivnim propisima.“
Članak 5.
U članku 14.  stavku 1. riječi „Jedinstveni upravni odjel Općine“ zamjenjuju se riječima „nadležno upravno tijelo Općine“.

Članak 6.
U članku 18. stavku 1. riječi „Jedinstveni upravni odjel Općine“ zamjenjuje se riječima „nadležno upravno tijelo Općine“.
Članak 7.
Ova Odluka stupa na snagu osmog dana od dana objave u Službenom glasniku Općine Murter-Kornati.

